Document ID: 31994R2444

ΚΑΝΟΝΙΣΜΟΣ (ΕΚ) αριθ. 2444/94 ΤΗΣ ΕΠΙΤΡΟΠΗΣ της 10ης Οκτωβρίου 1994 για τροποποίηση του κανονισμού (ΕΟΚ) αριθ. 1442/93 περί λεπτομερών κανόνων εφαρμογής του καθεστώτος εισαγωγής μπανανών στην Κοινότητα, καθώς και για παρέκκλιση από τον εν λόγω κανονισμό
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 404/93 του Συμβουλίου της 13ης Φεβρουαρίου 1993 περί κοινής οργανώσεως της αγοράς στον τομέα της μπανάνας (1), όπως τροποποιήθηκε από τον κανονισμό (ΕΚ) αριθ. 3518/93 της Επιτροπής (2), και ιδίως το άρθρο 20,
Εκτιμώντας:
ότι, στον κανονισμό (ΕΟΚ) αριθ. 1442/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1299/94 (4), έχουν θεσπισθεί οι λεπτομερείς κανόνες εφαρμογής του καθεστώτος εισαγωγής των μπανανών στην Κοινότητα, ιδίως, όσον αφορά τον καθορισμό των τύπων των επιχειρηματιών και τους όρους χορηγήσεως των πιστοποιητικών εισαγωγής-
ότι, στον κανονισμό (ΕΟΚ) αριθ. 1442/93, δεν έχουν καθοριστεί οι όροι για να γίνεται κάποιος αποδεκτός ως επιχειρηματίας της κατηγορίας Γ- ότι, από την πείρα αποδεικνύεται ότι, εάν πρόκειται να διασφαλιστεί η καλή διαχείριση της χρησιμοποιήσεως της δασμολογικής ποσοστώσεως, πρέπει να επιλεγούν ορισμένα κριτήρια για τον καθορισμό των επιχειρηματιών της κατηγορίας αυτής και να απαιτηθεί, ειδικότερα, να έχουν ασκήσει ελάχιστες δραστηριότητες στον τομέα του διεθνούς εμπορίου των οπωροκηπευτικών πριν από την αίτηση καταχωρήσεως και, στην περίπτωση νέας αιτήσεως χορηγήσεως, να έχουν χρησιμοποιήσει ένα ποσοστό της προηγούμενης ετήσιας χορηγήσεως-
ότι, λόγω της εγκρίσεως ειδικών κριτηρίων για τον καθορισμό των επιχειρηματικών της κατηγορίας Γ, είναι σκόπιμο να μεταφερθούν για το έτος 1994 οι ημερομηνίες που έχουν καθοριστεί στο άρθρο 4 παράγραφος 4 του κανονισμού (ΕΟΚ) αριθ. 1442/93-
ότι, όσον αφορά τις λεπτομέρειες σχετικά με τα πιστοποιητικά εισαγωγής για τις παραδοσιακές μπανάνες ΑΚΕ, ενδείκνυται για λόγους διαχείρισης, να εγκριθεί η περίοδος καταθέσεως των αιτήσεων των πιστοποιητικών και να προσδιορισθούν οι λεπτομέρειες εκδόσεως από τα κράτη μέλη-
ότι οι διατάξεις του παρόντος κανονισμού πρέπει να αρχίσουν να ισχύουν αμέσως, λαμβανομένων υπόψη των προθεσμιών που προβλέπονται στον κανονισμό (ΕΟΚ) αριθ. 1442/93-
ότι η Επιτροπή Διαχείρισης Μπανανών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1442/93 τροποποιείται ως εξής:
1.Στο άρθρο 3, προστίθεται η ακόλουθη νέα παράγραφος 5:
"5. Θεωρείται ως επιχειρηματίας της κατηγορίας Γ για την εφαρμογή των άρθρων 18 και 19 του κανονισμού (ΕΟΚ) αριθ. 404/93 και μπορεί να είναι τιτλούχος πιστοποιητικού εισαγωγής ο οικονομικός φορέας, το φυσικό ή νομικό πρόσωπο, ο ατομικός φορέας ή η ομάδα, που είναι εγκατεστημένη στην Κοινότητα και η οποία εισάγει ή/και εξάγει οπωροκηπευτικά πριν τουλάχιστον ένα έτος από την ημερομηνία υποβολής της αίτησής της για την ετήσια χορήγηση, κατ' εφαρμογή του άρθρου 4 παράγραφος 4. Η τήρηση αυτού του όρου πιστοποιείται με την απόδειξη εγγραφής στο μητρώο του εμπορικού επιμελητηρίου του κράτους μέλους ή με άλλες εναλλακτικές αποδείξεις που γίνονται αποδεκτές από το κράτος μέλος, καθώς και με τις αποδείξεις εισαγωγής ή/και εξαγωγής.
Σε περίπτωση που η αίτηση χορηγήσεως υποβάλλεται, από το 1995, για ένα νέο έτος, από επιχειρηματία της κατηγορίας Γ που έχει ήδη καταχωρηθεί για το προηγούμενο έτος, ο επιχειρηματίας αυτός πρέπει να προσκομίσει την απόδειξη ότι έχει πράγματι θέσει σε ελεύθερη κυκλοφορία, για λογαριασμό του, τουλάχιστον 50% της ποσότητας η οποία του είχε χορηγηθεί για το έτος κατά το οποίο είχε υποβληθεί η αίτηση χορηγήσεως.
Τα κράτη μέλη ελέγχουν την τήρηση των διατάξεων που θεσπίζονται στην παρούσα παράγραφο."
2. Το άρθρο 4 παράγραφος 4 πρώτη φάση αντικαθίσταται από το ακόλουθο κείμενο:
"4. Οι επιχειρηματίες της κατηγορίας Γ που είναι εγκατεστημένοι στην Κοινότητα οφείλουν να υποβάλλουν τις αιτήσεις τους για τη χορήγηση των ετήσιων ποσοτήτων, μαζί με τις αποδείξεις που προβλέπονται στο άρθρο 3 παράγραφος 5, στις αρμόδιες αρχές ενός μόνο κράτους μέλους πριν από την 1η Οκτωβρίου."
3. Το άρθρο 14 παράγραφος 2 αντικαθίσταται από το ακόλουθο κείμενο:
"2. Οι αιτήσεις χορηγήσεως πιστοποιητικών εισαγωγής κατατίθενται στις αρμόδιες αρχές οιουδήποτε κράτους μέλους κατά τη διάρκεια των επτά πρώτων ημερών του τελευταίου μηνός του τριμήνου που προηγείται του τριμήνου για το οποίο έχουν εκδοθεί τα πιστοποιητικά."
4. Το άρθρο 16 παράγραφος 1 δέυτερο εδάφιο αντικαθίσταται από το ακόλουθο κείμενο:
"Οι αρμόδιες αρχές εκδίδιουν, για καθεμία χώρα καταγωγής ΑΚΕ, τα πιστοποιητικά για τις ποσότητες που αναγράφονται στις αιτήσεις, με την επιφύλαξη του καθορισμού ενιαίου συντελεστή μειώσεως κατ' εφαρμογή της παραγράφου 2."
Άρθρο 2
Κατά παρέκκλιση από το άρθρο 4 παράγραφος 4 του κανονισμού (ΕΟΚ) αριθ. 1442/93, οι αιτήσεις ετήσιας χορηγήσεως για το έτος 1995, για τους επιχειρηματίες της κατηγορίας Γ, πρέπει να υποβληθούν κατά την περίοδο μεταξύ της ημέρας της θέσης σε ισχύ του παρόντος κανονισμού και 18 Οκτωβρίου 1994. Οι αρμόδιες αρχές ενημερώνουν την Επιτροπή πριν από τις 25 Οκτωβρίου 1994, ως προς το συνολικό όγκο των ποσοτήτων που έχουν ζητηθεί. Ενημερώνουν τους επιχειρηματίες ως προς τις ποσότητες που τους έχουν κατανεμηθεί πριν από τις 15 Νοεμβρίου 1994.
Οι αιτήσεις χορηγήσεως που υποβάλλονται πριν από την 1η Οκτωβρίου 1994, για το έτος 1995, απορρίπτονται.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Οκτωβρίου 1994.

Labels: 3
17